Zhantas/Cleaned-Uzbek_Wikipedia huggingface dataset:
Tolib Yoʻldosh

Tolib Yoʻldosh (1918—2002) — Oʻzbekistonda xizmat koʻrsatgan madaniyat xodimi, shoir va yozuvchi.

 Hayoti va ijodi 
Tolib Yoʻldosh 1918-yil Toshkentning Chilonzor mavzesi, Gulbozor mahallasida oddiy mehnatkash oilada tugʻilgan. 40 yoshiga qadar savod chiqarmagan. Keyinchalik taʼlim olishga qaror qilib, kechki kurslarda tahsil oladi. Ammo shoirning „Saylayman“ nomli birinchi she’ri 1937-yilda — 18 yoshida eʼlon qilingan. 1943-yilda birinchi sheʼriy toʻplami „Boʻri bilan chol“ nomi ostida chop etilgan. Shoir oʻz tarjimai holida shunday yozadi: „Shundan beri qirqqa yaqin to‘plam nashr ettirdim, yarmi bolalarga, yarmi kattalar uchun“.

Tolib Yoʻldosh „Baxtiyorlar qoʻshigʻi“, „Porloq erta“, „Polizda“, „Doʻmboqlar“, „Koptok nega qochadi?“, „Oʻsmirlik oʻylari“, „Oq terakmi, koʻk terak“, „Quyosh bilan suhbat“ kabi yigirmaga yaqin she’riy to‘plamlar muallifi.

Tolib Yoʻldosh koʻp sheʼrlarini topishmoq tarzida bayon etadi. Shoirning bolalarga bagʻishlangan sheʼriyati orasida ertaklar, ertak-dostonlar ham anchagina. „Ovchi“, „Toʻqlikka shoʻxlik“, „Xumcha bilan nimcha“, „Qoʻrqoq quyon“, „Oʻrmonliklar orzusi“, „Toshmat uchgan“ kabi oʻnlab ertaklari xayoliy-sarguzasht janriga xos uslubda yaratilgan.

U, asosan, kattalar uchun falsafiy maʼnodagi to‘rtliklar va sakkizliklar yozgan. Ular „Oshiq koʻngil“ (1974), „Yetuklik“, „Yellar va oʻylar“ kabi sheʼriy toʻplamlardan joy olgan.

Tolib Yoʻldoshning hajviy mazmundagi asarlari „Mushtum“ jurnalining arxivida saqlanib kelinadi. Jumladan, „Ajabsanda“ sheʼriy toʻplami alohida mashhur. „Hech kim bilmasin“, „Sayoq“, „Moda“, „Jarohat“, „Bali-bali“, „Xushomad“ kabi oʻnlab toʻplamdan joy olgan asarlar tele va radio miniatyuralarning doimiy hajv qoʻshigʻi boʻlib kelmoqda. U, shuningdek, gʻazalshunos sifatida ham tanilgan.

 Asarlari 
 Sheʼriy toʻplamlar 
 „Boʻri bilan chol“ (1943)
 „Baxtiyorlar qoʻshigʻi“
 „Porloq erta“
 „Polizda“
 „Doʻmboqlar“
 „Koptok nega qochadi?“
 „Oʻsmirlik oʻylari“
 „Quyosh bilan suhbat“
 „Oshiq koʻngil“ (1974)
 „Yetuklik“
 „Yillar va oʻylar“
 „Ajabsanda“
 Ertak-dostonlar 
 „Ovchi“
 „Toʻqlikka shoʻxlik“
 „Xumcha bilan nimcha“
 „Qoʻrqoq quyon“
 „Oʻrmonliklar orzusi“
 „Toshmat uchgan“

 Hajviy asarlar 
 „Hech kim bilmasin“
 „Sayoq“
 „Moda“
 „Jarohat“
 „Bali-bali“
 „Xushomad“

 

Turkum:Oʻzbekistonlik shoirlar
Turkum:Alifbo boʻyicha shoirlar
Turkum:Oʻzbekistonlik yozuvchilar
Turkum:Toshkentda tugʻilganlar
Turkum:2002-yilda vafot etganlar
Turkum:Oʻzbekistonda xizmat koʻrsatgan madaniyat xodimlari
Turkum:El-yurt hurmati ordeni sohiblari
Azim Mullaxonov

Azim Mullaxonov (1960-yil 17-fevral) — Oʻzbekiston va Qozogʻistonda xizmat koʻrsatgan artist.

 Hayoti 
Azim Mullaxonov 1960-yil 17-fevral kuni Toshkent shahrida tugʻilgan. 2005-yildа Toshkent davlat san’at institutini tаmomlаgаn.

Mehnаt fаoliyatini 1975-yildа Muqimiy nomidagi Oʻzbek davlat musiqali drama teatri ovoz muhandisi yordamchisi sifatida boshlagan. 1978—1980-yillаrdа Muqimiy teatri 2-kategoriyali orkestr sozandasi, 1981—1982-yillarda T.Sodiqov nomidagi madaniyat uyida konsertmeyster, 1983—1990- yillarda Muqimiy teatri 2-kategoriyali orkestr sozandasi, 1992—1998-yillarda O‘zbekiston davlat estrada birlashmasi “Nola” vokal-cholg‘u ansambli rahbari, 1998—2008-yillarda O‘zbekiston Respublikasi Ichki ishlar vazirli qoshidagi “Turon yulduzlari” ansambli solisti, 2008—2017-yillarda “O‘zbeknavo” estrada birlashmasi xonandasi, 2017—2023-yillarda “O‘zbekkonsert” davlat muassasasi xonandasi lavozimlarida fаoliyat olib borgаn. 2023-yildа Muqimiy nomidagi O‘zbekiston davlat musiqali drama teatriga direktor etib tayinlangan.

Hozirgi kungacha „Kelmading“, „Ota“ va „Kechalar“ nomli 3 ta albom tayyorlagan. 60 dan ziyod qoʻshiqlarni ijro etgan.

Azim Mullaxonov Oʻzbekistonda hamda Qozogʻistonda xizmat koʻrsatgan artist unvonlariga sazovor boʻlgan.

 

Turkum:Oʻzbekistonda xizmat koʻrsatgan artistlar
Turkum:Alifbo boʻyicha rejissyorlar
Turkum:Oʻzbekistonlik rejissyorlar
Turkum:Toshkent sanʼat instituti bitiruvchilari
Imom eshon maqbarasi

Imom eshon maqbarasi — Qoraqalpogʻiston Respublikasining Nukus tumani hududida joylashgan „Qirantav“ qabristonida maqbarasi. Bu joyni tadqiq qilgan olimlar Aleksandra Gudkova va V. N.Yagodinlar 21 gektarga yaqin maydonda mil. av. II–I, eramizning III–IV va VI–IX asrlariga tegishli arxeologik yodgorliklar bor ekanligini aniqlagan. Shuningdek, bu joyda IX–XI asrlarga oid sopol idishlarni kam bo‘lsada uchratish mumkinligini aytib o‘tgan.

 

Turkum:Qoraqalpogʻiston meʼmoriy yodgorliklari
Allaberdi Azizlar bobo ziyoratgohi

Allaberdi Azizlar bobo ziyoratgohi — Qoraqalpogʻiston Respublikasining Nukus tumani „Samanbay“ OFY hududida joylashgan. Maydoni jihatidan respublikamizdagi eng katta qabristonlardan biri boʻlib, hududi 40 gektardan oshiq maydonni egallaydi. Azizlar bobo XVI-XVII asrlarda yashab, Islom dinini keng tarqalishida oʻzining katta hissasini qoʻshgan ulamo bobolarimizdan biri hisoblanadi.

 

Turkum:Qoraqalpogʻiston meʼmoriy yodgorliklari
Turkum:Ziyoratgohlar
Düvenci

Düvenci — Turkiya Van viloyatidagi Erciş shaharchasiMahalle , Turkey Civil Administration Departments Inventory. Retrieved 19 September 2023.. Uning aholisi 1161 kishi (2022). Van viloyatidan 118 km, Erciş tumanidan 18 km uzoqlikda joylashgan. 

 Aholisi 

 

Turkum:Koordinatalar Vikimaʼlumotlarda
Turkum:Erciş tumanidagi mahallalar
Turkum:Alifbo boʻyicha aholi punktlari
Chantrimore

„Chantrimore“  — yozuvchi Erkin Aʼzamning „Anoyining jaydari olmasi“ hikoyasi asosida suratga olingan badiiy film. Film Komil Yormatov nomidagi „Oʻzbekfilm“ kinostudiyasining mahsulotidir. U „SVEMA“ plyonkasida suratga olingan.

 Tarixi 
Film 1990-yil suratga olingan boʻlib, „Buyuk ipak yoʻli“ metro bekatining avvalgi koʻrinishi va uning atrofidagi kadrlarda koʻkalamzorlik koʻzga yaqqol tashlanib turishi bilan ham qadrli ekani aytiladi.

 Mavzusi 
Filmda Toshkentga oʻqishga kirgan doʻstini qidirib kelgan sinfdosh doʻst — Ramazonning boshidan kechirgan sarguzashtlari tasvirlangan. U oʻz sarguzashtlari mobaynida Toshkentda oʻqiyotgan talaba doʻstining ancha oʻzgarganini, endi u qishloqdagi sodda va samimiy sinfdosh emasligini, balki asta-sekin kibrga berilib borayotgan talaba ekanligini guvohi boʻladi. Filmning ramziy sahnalaridan birida, Kamron bolalik doʻstining „Chantrimore“ deb baqirganiga javoban „Kalamakatore“ deb javob qaytarish odati bor edi. Film oxirlarida doʻstiga qattiq gapirgan Kamron, uning „Chantrimore“ hayqirigʻiga javob qaytarmaydi. Kamronning oʻz xatosidan pushaymon boʻlishi bilan film yakunlanadi.

 Soundtracklari 
Yulduz Usmonova tomonidan kuylangan „Doʻstga zor“ qoʻshigʻi filmning oʻziga xos ramziga aylangan.

 

Turkum:Oʻzbekiston filmlari
Turkum:Oʻzbekiston SSR filmlari
Turkum:Oʻzbek tilidagi filmlar
Shorsha qabristoni

Shorsha qabristoni — Qoraqalpogʻiston Respublikasi Nukus shahrining janubiy hududida „Allaniyaz Qaharman“ MFY da joylashgan. Qabriston hududida mil. avv. IV-III asrlardan eramizning IV asrlariga tegishli qadimgi shahar „Shorsha qala“ arxeologik obyekti joylashgan. Eski Shorsha shahri janubiy-sharqdan shimolga tomon choʻzilgan geometrik toʻgʻri toʻrtburchakdan iborat boʻlib, maydoni 180x120 metr. Bugungi kunda qalin devorlar bilan oʻralgan shaharning himoya devorlarining oʻrnigina saqlanib qolgan. Arxeologik qazishma ishlari davomida u yerdan hosildorlik xudosi Anaxitaning haykali, kanalizatsiya va suv tarmoqlarida foydalanilgan quvurlar topilgan. Topilgan arxeologik buyumlar oʻrta asrlarga, XII-XIV asrlargacha boʻlgan davrni oʻz ichiga oladi. Vaqt oʻtishi bilan har xil ichki va tashqi taʼsirlar natijasida mazkur shaharning devorlari qulab, tepalikka aylangan. Hozirgi paytda shahar ustiga marhumlar dafn qilinib, qabristonga aylangan.

Shorshada hozirgi kunda Qoraqalpogʻiston tarixida oʻchmasiz qoldirgan Charjau Abdirov, Ibroyim Yusupov, Najim Dovqorayev, Asan Begimov, Sodiq Nurimbetov, Navro‘z Japakov, Marat Nurmuhamedov, Doʻsjon Nasirov, Musa Yerniyazov singari taniqli olimlar, shoirlar, davlat va jamiyat faollarining qabrlari mavjud.

 

Turkum:Qoraqalpogʻiston meʼmoriy yodgorliklari
Turkum:Oʻzbekiston qabristonlari
Araz Naxçıvan

Araz Naxçıvan — Ozarbayjonning Naxchivan shahrida tashkil etilgan futzal klubi. Klub Ozarbayjon futzali yetakchilaridan biri. 2004-yildan 2014-yilgacha oʻn marta Premier League gʻolibligini qoʻlga kiritganAraz aim to outdo Kairat in Baku.

Araz Yevropada ham eng kuchli jamoalaridan biri boʻlib, ikki marta Futzal boʻyicha UEFA chempionlar ligasida yarim finalga yetib borgan.

 Tarixi 
Araz Naxçıvan 2004-yilda faoliyati tugatilgan klub oʻrnida tashkil etilgan va oʻsha paytdan beri Ozarbayjon futzalida peshqadamlik qilib kelmoqda.

Oʻzining debyut mavsumida (2005) Araz mamlakat chempionligi va kubogini qoʻlga kiritgan. Jamoa ichki chempionat bahslarida jami 14 marta gʻalaba qozongan va ikki marta durang qayd etgan. 2006-yilda tarix takrorlangan: 20 ta gʻalabaga erishgan „Araz“ mamlakat chempionligini qoʻlga kiritgan. Ushbu mavsumda klub ikki marta magʻlubiyatga uchragan. Bu ikki magʻlubiyat chempionatning soʻnggi uchta oʻyiniga toʻgʻri kelgan. Ammo bu vaqtga kelib jamoa muddatidan oldin oltin chempionat oltin medali va Ozarbayjon kubogini qoʻlga kiritib boʻlgan edi.

2005-yilda klub Futzal boʻyicha UEFA chempionlar ligasida debyut qilgan. Dastlabki saralash bosqichining 3 turida 4 ochko jamgʻarishga muvaffaq boʻlgan.

Araz 2010-yilda UEFA Futzal kubokida yarim finalga yetib borgan va bu bosqichda Interviú FS klubiga magʻlub boʻlgan. Luparense jamoasiga qarshi bahsda penaltilar seriyasida gʻalaba qozonib, uchinchi oʻrinni egallaganAraz clinch third place on penalties. Klubning futbolchilari va murabbiyi Alesio 2010-yilda Vengriyada boʻlib oʻtgan futzal boʻyicha Yevropa chempionatida milliy terma jamoa ishtirokiga katta hissa qoʻshishgan. Mazkur chempionatda debyutant Ozarbayjon terma jamoasi yarim finalga qadar yetib borgan.

2014-yilda klub Futzal boʻyicha UEFA chempionlar ligasida uchinchi oʻrinni egallab, 2010-yilgi natijasini takrorlagan.

 Yutuqlari 

 Milliy 
Manba

 17 karra Ozarbayjon Premyer-ligasi gʻolibi: 2005, 2006, 2007, 2008, 2009, 2010, 2011, 2012, 2013, 2014, 2016, 2017, 2018, 2019, 2020, 2022, 2023
 14 karra Ozarbayjon kubogi sohibi: 2005, 2006, 2007, 2008, 2009, 2010, 2011, 2012, 2013, 2014, 2016, 2017, 2018, 2019

 Xalqaro 

 Futzal boʻyicha UEFA chempionlar ligasi:
 3-oʻrin (2): 2010, 2014

 Tarkibi 

#PozitsiyasiIsm-familiyasiFuqaroligi1DarvozabonEmin Kurdov12DarvozabonLuka Pavlović21DarvozabonAzer Fermanov3HimoyachiTofig Mikayilov20HimoyachiAmadeu21HimoyachiCatatau6Qanot futbolchisiNinoslav Aleksić7Qanot futbolchisiLucas Freitas8Qanot futbolchisiFelipinho9Qanot futbolchisiLazar Milosavljević10Qanot futbolchisiIsa Atayev11Qanot futbolchisiKhatai Baghirov14Qanot futbolchisiKhazar Agalizadeh13Tayanch yarim himoyachiNovruz Kazikhanov15Tayanch yarim himoyachiErick Dannilo

 

Turkum:2004-yilda tashkil etilgan futzal klublari
Turkum:Ozarbayjondagi futzal klublari
Paygʻambar qizi maqbarasi

Paygʻambar qizi maqbarasi — qabristoni va maqbarasi Qoʻngʻirot tumanidan 32 km shimolda, „Qipchoq“ OFY hududida daryo boʻyida Qubatosh tepaliklarida joylashgan. 

Olimlarning aniqlashicha, qabriston oʻrnida XII-XVIII asrlarga teng „Qız qala“ yodgorligi joylashgan. Keyinchalik yodgorlik atrofida mozorlar yuzaga kelib, bu qiz mozorining islom dini taʼsirining kuchayishi bilan paygʻambar qizi deb atalib ketgan boʻlishi mumkin. XIX asrga tegishli yozma maʼlumotlarda mazkur maskanda katta mozor koʻrsatiladi. Paygʻambar qizi koʻrsatilgan oʻrinda qabr ustiga qoʻyish uchun kulolchilar ishlagan sirli sagʻanalar bor. Ular yashil va koʻk rangda. XIV asr yodgorligi, , maxsus burchaklarga kulolchilar ishlagan buyumlar qoʻyilgan mozor masjid boʻlmasada, madrasaga oʻxshash qurilish izlari bor. Ular XVII-XVIII asrlarga oid yodgorlik. Ushbu koʻk-yashil rangda sirlangan kulol buyumlarining siniqlariga asoslanib, shayxlar shu yerda paygʻambar qizining qabri joylashgan deb belgilagan.

Qizlarni ushlab, husniga qaramoqchi boʻlganlarida qizlar qochib, obdon charchashadi. Shu payt yer yorilib, qizlar u yerga yashirinishadi. Bunga jahli chiqqan paygʻambar shu yerdagi qishloq odamlarini qirib yuboradi. Shularning ichida masjidda oʻqiyotgan qirqta yigitni ustozi bilan oʻldirib yuboradi. Oʻsha masjid haligacha qirq ustozning gumbazi deb nomlanadi. Mazkur koʻrsatilgan paygʻambar qizi haqidagi afsona, birinchidan, islomgacha boʻlgan yodgorlik, ikkinchidan, bu joylarda hech qachon, ayniqsa, XVII-XVIII asrlarda paygʻambarning boʻlmaganligidan maʼlum.

 

Turkum:Oʻzbekiston qabristonlari
Turkum:Qoraqalpogʻiston meʼmoriy yodgorliklari
Amat eshon maqbarasi

Amat eshon maqbarasi — Qoʻngʻirot tumani Paygʻambar qizi maqbarasidan shimolda 10-15 metrdan keyin Amat eshon maqbarasi joylashgan. Uning hajmi 5x5 metr. Bu joydagi Shayx Shaniyazov Jumaniyazning aytishicha, Amat eshon gumbazi dastlab masjid sifatida qurilgan. Shayxning aytishicha, gumbazda ziyoratchilar tunab, kinnachilar zikr solib, kasallarni „emlaydigan“ tilovatxona boʻlgan.

 

Turkum:Oʻzbekiston qabristonlari
Turkum:Qoraqalpogʻiston meʼmoriy yodgorliklari
Turkum:Qoʻngʻirot tumani
Qirq mulla masjidi (mozor)

Qirq mulla masjidi (mozor) — Qoraqalpogʻiston Respublikasi Qoʻngʻirot tumani Paygʻambar qizidagi yodgorliklardan biri Qirq mulla masjid-mozori hisoblanadi. U paygʻambar qizi mozoridan 70-80 metr shimolda joylashgan. Gumbaz devor bilan birga gʻisht aralash shaklda oʻrilgan.

Qirq mulla-masjididan orqada 100-150 metr masofada Torebiy gumbazi joylashgan. Eshigi janub tomondan. Bu yodgorlik Qosh gumbaz shaklida qurilib, birining ichidan ikkinchisiga o‘tadigan eshik mavjud. Bularning har birida qabrlar joylashgan. Gumbazning qurilish i, qurilish shakli XVIII asrlardagi Ustyurtdagi gumbazlarning (Bola avliyo, Dovut ota) usullarini eslatadi. Qo‘ng‘irot atrofidagi xalqlar alohida tepalikka birikishida boshchilik qilgan Torebiyning faoliyati ham XVII–XVIII asrlarga to‘g‘ri keladi.

 

Turkum:Oʻzbekiston qabristonlari
Turkum:Qoraqalpogʻiston meʼmoriy yodgorliklari
Qoʻchqor ota qabristoni

Qoʻchqor ota qabristoni — Qoraqalpogʻiston Respublikasi Qoraoʻzak tumani markazining gʻarbiy tomonida joylashgan. Qabristonga katta ariq yoqasidan, qalin toʻrangʻil orasidan yoʻl qilingan. Xayolga eski davrlarda ota-bobolarimizning yashagan tabiiy muhiti, „mushuk burni botmaydigan“ oʻrmonlar haqida fikrlar keladi. Qabristonga kelgan joyda tilovatxona joylashgan, ziyoratchilar uchun kerakli sharoitlar yaratilgan (taxoratxona, yer osti bosma krani orqali suv olinadi, tilovatxona old hovlisida oʻtirib qurʼon tilovat qilish imkoniyati mavjud).

Qoʻchqor otaning boshiga qurilgan tilovatxonaning gumbazi devorlar bilan oʻralgan. Bu yerda haligacha mahalliy aholi tomonidan qabriston sifatida foydalanib kelinayotganligi, yaqin orada qoʻyilgan qabrdan ham, oʻsha yerdagi shayx xonasi atrofidagi buyumlardan ham bilish mumkin. Yaʼni mazkur buyumlarning yaqin orada foydalanilganligi aniq koʻrinib turibdi.

Yana Qoʻchqor ota boʻyicha xalq orasida yurgan afsonalarga koʻra bu yerda Xiva xoni tunaganligi aytiladi, biroq nima sababdan tunaganligi nomaʼlum. Xiva xoni oʻsha yerga yaqin yerdan 500 gektar yerni vaqfga beradi. Mazkur vaqf yerlaridan yetim-yesirlar, kambagʻal xalq vakillari erkin foydalanganligi haqida aytib oʻtiladi. Shuningdek, bu yerga befarzand ayollarning ham kelib tunaganligiga oid qarashlar ham mavjud.

 

Turkum:Oʻzbekiston qabristonlari
Turkum:Qoraqalpogʻiston meʼmoriy yodgorliklari
Turkum:Qoraoʻzak tumani
Birjand qalʼasi

Birjand qalʼasi Birjand shahridagi joylashgan qalʼadir va Birjand okrugining diqqatga sazovor joylaridan biri hisoblanadi. Qalʼa Safaviylar va Qojarlar sulolasi tomonidan qurilgan.
Igor Ponomaryov

Igor Anatolyevich Ponomaryov (1960-yil 24-fevral, Boku) — sovet va ozarbayjonlik futbolchi, yarim himoyachi, murabbiy. SSSRda xizmat koʻrsatgan sport ustasi (1989).

 Tarjimai holi 
Onasining qarshiligiga qaramay Igorning otasi uni futbolga olib borgan. Igorning otasi oʻgʻlini Alekper Jafarovga shogirdlikka berishni xohlagan. Ammo Jafarovning barcha guruhlari toʻla boʻlganligi sababli bu niyat amalga oshmagan. Jafarov Igorning otasiga murabbiy Vagif Oxundovning guruhini tavsiya qilgan.

Faoliyatining asosiy qismini Bokuning "Neftchi" jamoasida oʻtkazgan. 1982-yilda SSKA tarkibida harbiy xizmatni oʻtagan va shu klubda faoliyat yuritgan. 1989-yilda Shvetsiyaning „Norrköping“ jamoasida yarim mavsum oʻynagan va jamoa bilan mamlakat chempioni boʻlgan. Jarohat tufayli faoliyatini erta yakunlashga majbur boʻlgan.

Ketma-ket aniq amalga oshirilgan penaltilar soni (24 ta) boʻyicha SSSR chempionatining rekordchisi. Igor faoliyati davomida jami 34 penaltining 31 tasini golga aylantirgan. Futbolchining fikricha, xotirjamligi va asablarining mustahkamligi uning muvaffaqiyat kaliti edi.

Faoliyatini tugatgandan soʻng Shvetsiyada yashab qolgan. Shvetsiya quyi ligasi jamoalarini boshqargan. 2000—2001-yillarda Ozarbayjon terma jamoasini boshqargan.

2004-yilning yozidan 2005-yilning yozigacha „Qorabogʻ-Azersun“ klubiga murabbiylik qilgan. Ozarbayjon chempionatining 2004—05-yilgi mavsumida klub 6-oʻrinni egallagan. Mavsum oxirida Ponomaryov klubni tark etgan.

2019-yilning sentyabr oyida Ozarbayjonning „Sabah“ klubiga murabbiylik qilgan.

Oʻgʻli Anatoliy ham futbolchi.

2010-yilda Ozarbayjon Respublikasi Prezidentining Faxriy diplomi bilan taqdirlangan.

2020-yil 24-fevralda Ozarbayjon Prezidenti Ilhom Aliyevning farmoni bilan Igor Ponomaryov „Shohrat“ ordeni bilan taqdirlangan.

Hozirda Ozarbayjonning „Sabah“ futbol klubi kuzatuv kengashi aʼzosi.

 SSSR terma jamoasi 
1988-yilda SSSR Milliy terma jamoasi tarkibiga jalb etilgan. Terma jamoadagi faoliyati davomida Ponomaryov 1 ta rasmiy va 14 ta norasmiy uchrashuvlarda maydonga tushib, raqiblar darvozasiga 9 ta toʻp kiritganIz knigi Viktora Xoxlyuka „Zolotie olimpiysi Seula“, str. 320 . Seuldagi olimpiadada Koreya terma jamoasiga qarshi (0:0) oʻyinda maydonga tushgan.

 

Turkum:1960-yilda tugʻilganlar
Turkum:24-fevralda tugʻilganlar
Turkum:Bokuda tugʻilganlar
Turkum:Yashayotgan insonlar
Turkum:Ozarbayjonlik erkak futbolchilar
Turkum:SSSR erkak futbolchilari
Turkum:PFK SSKA Moskva futbolchilari
Turkum:Neftçi Boku klubi futbolchilari
Turkum:SSSR milliy terma jamoasi erkak futbolchilari
Turkum:Shvetsiyadagi muhojir erkak futbolchilar
Turkum:Sovet Ittifoqi muhojir erkak futbolchilari
Turkum:Ozarbayjonlik futbol murabbiylar
Turkum:Ozarbayjon milliy futbol terma jamoasi murabbiylari
Shubra al-Xayma

Shubra al-Xayma (, , qibtiychadan: ⲥⲁⲡⲣⲟ ϩⲃⲱ) Misrning toʻrtinchi eng yirik shahri. Qohira, Giza va Iskandariyadan keyingi oʻrinda turadi. Qohira muhofazasining shimoliy chetidagi Qalyubiya muhofazasida joylashgan. Katta Qohira aglomeratsiyasi tarkibiga kiradi.

 Tarixi va aholisi 
Shubra al-Xayma Nil sohilidagi qishloq boʻlib, 1908-yilda Muhammad Alining qurdirgan saroyi bilan eslanadi.

20-asrda hududga koʻchib kelgan ishchilar va ularning oilalari hisobiga yirik sanoat markaziga aylandi.

Bugungi kunda, Qohira va Giza shaharlari bilan bir qatorda, Shubra al-Xayma Katta Qohira metropolitan hududini tashkil qiladi. 2017-yilgi aholini roʻyxatga olishda bu yerda 1 161 514 kishi istiqomat qilgan, beshta shiaxadan (eng kichik maʼmuriy boʻlmagan aholini roʻyxatga olish bloki) iborat ikkita tumanga boʻlingan:

 Birinchi tuman (hayy awwal): 481 936 kishi:
Shiaxa2017 kodiAholisiShubrâ al-Khayma14100120,175Bîjâm141002435,076Damanhûr Shubrâ14100326,685
 Ikkinchi tuman (hayy thani): 679 578 kishi:
Shiaxa2017 kodiAholisiBahtîm141101545,540Musṭurud141102134,038

 Transport tizimi 
Shubra al-Xayma bekati Qohira metrosining 2-liniyasining shimoliy terminaliga xizmat qiladi. Metro bekati yaqinida Misr milliy temir yoʻllari tizimidagi bekat ham bor.

Shubra al-Xaymaga taksilar, CTAga tegishli va xususiy avtobuslar, mikrobuslar va kambagʻalroq tumanlarda tuk tuklar xizmat koʻrsatadi.

 Mashhur joylari 
 Muhammad Ali koʻshki 

Shubra al-Xayma hozirda saqlanib qolmagan saroyning bir qismi sifatida 1821-yilda qurilgan Muhammad Ali poshoning favvorali koʻshki bor. U Shubra nomli tumandagi qalʼadan uzoqda joylashgan alohida saroy yoki rasmiy qarorgohni tanladi, saroy qurilishi 1808-yilda boshlangan va 1821-yilda yakunlangan. Muhammad Ali saroyi yoki Shubra saroyi oʻzining islomiy va yevropacha bezatish uslubining aralashmasidan iborat uslubi bilan ajralib turadi.

 Galereya 

 

 

Turkum:Qohira tumanlari
Turkum:Katta Qohira tumanlari
Turkum:Qalyubiya muhofazasi aholi punktlari
Turkum:Misr shaharlari
Turkum:Misrning metropolitan hududlari
Lamborgini: Afsonaviy odam

Lamborgini: Afsonaviy odam  — 2022-yilda Robert Moresco tomonidan suratga olingan biografik drama film. Film 2022-yil 18-noyabrda Lionsgate tomonidan tanlangan AQSHdagi teatrlarda namoyish etilgan.

 Rollarda 

 Frank Grillo – Ferruccio Lamborghini rolida;
 Romano Reggiani — yosh Ferruccio Lamborghini rolida;
 Gabriel Byrne — Enzo Ferari rolida
 Mira Sorvino — Anita rolida;
 Matteo Leoni – Matteo rolida;
 Hannah van der Westhuysen – Klelia Monti rolida;
 Francesca Tizzano – Gabriella rolida;
 Francesca De Martini – Ferruccio Lamborghini oʻrinbosari rolida;
 Giulio Mezza – Edmondo Lamborghini rolida;
 Giovanni Scotti – Silvio Lamborghini rolida;
 Fortunato Cerlino – Antonio Lamborghini rolida;
 Giorgio Cantarini – Giorgio Lamborghini rolida;
 Eliana Jones – Billi Alland oʻrinbosari rolida;
 Gian Franco Tordi – radio xodimi rolida;
 Giovanni Antonacci – yosh Tony Renis rolida.

 

 

 

Turkum:Lions Gate Films filmlari
Turkum:2020-yilgi Amerika filmlari
Turkum:2022-yil filmlari
Vladislav Kiryan

Vladislav Kiryan (1979-yil 6-iyul) — oʻzbekistonlik sobiq futbolchi. U asosan yarim himoyachi pozitsiyasida toʻp surgan.

 Futbolchilik faoliyati 

 Klub faoliyati 
Professional faoliyatini „Qizilqum“ klubi tarkibida Oʻzbekiston birinchi ligasida boshlagan. 1999-yilgi mavsum oxirida u oliy ligaga yoʻl oldi, 2000-yilda u 2 ta oʻyin oʻtkazdi. 2001-yilgi mavsumda u oliy liganing yana bir klubi Zarafshonda oʻynadi. 2002-yilda „Paxtakor“ ga oʻtdi. Uning tarkibida 2002-yildan 2007-yilgacha ketma-ket 6 mavsum Oʻzbekiston Kubogi chempioni va gʻolibi boʻlgan. 2009-yilda „Navbahor“ da, 2010-yilda Toshkentning „Lokomotiv“ va „Zarafshon“ klublarida toʻp surgan, shundan soʻng futbolchilik faoliyatini yakunlagan.

2006-yil „Paxtakor“ jamoasining 50 yillik yubileyida Toshkent jamoasining tarkibida Moskvaning „Torpedo“ jamoasiga qarshi maydongga tushgan.

 Terma jamoadagi faoliyati 
2002—2007-yillarda Oʻzbekiston milliy terma jamoasida ham 17 ta oʻyinda maydonga tushgan.

Futbolchilik faoliyatini yakunlagach, Rossiyaga koʻchib oʻtdi. 2020-yildan boshlab u Belgorod viloyatida biznes bilan shugʻullanganBugun Vladislav Kiryan 41 yoshni qarshilamoqda.

 Yutuqlar 

 Paxtakor

 Oʻzbekiston chempioni (6): 2002, 2003, 2004, 2005, 2006, 2007
 Oʻzbekiston Kubogi gʻolibi (6): 2001/02, 2002/03, 2004, 2005, 2006, 2007

 

 

 Vladislav Kiryan Transfermarkt saytida
 
 Vladislav Kiryan Footballfacts saytida

Turkum:1979-yilda tugʻilganlar
Turkum:6-iyulda tugʻilganlar
Turkum:Yashayotgan insonlar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Erkak futbol yarim himoyachilari
Turkum:Zarafshon Navoiy futbolchilari
Turkum:Qizilqum klubi futbolchilari
Turkum:Paxtakor jamoasi futbolchilari
Turkum:Lokomotiv Toshkent futbol klubi futbolchilari
Turkum:Navbahor futbolchilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari
Turkum:Alifbo boʻyicha sportchilar
Hubba bint Hulayl

Hubba binti Hulayl  — Hoshim ibn Abdulmanafning buvisi, Islom paygʻambari Muhammadning katta buvisi.

 Biografiyasi 
Hubba binti Hulayl Banu Xuzoa qabilasidan Hulayl ibn Hubshiya ibn Salul ibn Kaʼb ibn Amr al-Xuzoiyning qizi boʻlib, Kaʼbaning valiy va qoʻriqchisi boʻlgan . Hubba Qusay ibn Kilabga turmushga chiqqan, otasi vafot etgach, Kaʼbaning kalitlari unga topshirilgan. Hulaylning vasiyatiga koʻra, Qusay Kaʼbaning vasiyligiga ega boʻlgan.

Hubba hech qachon sevimli oʻgʻli Abdumanof ibn Qusayning naslidan umidini uzmagan. Uning ikki sevimli nabirasi Atika binti Murraning egizak oʻgʻillari Hoshim ibn Abdumanof va Abdushams edi. Hubba Abduanof tomonidan qoʻldan boy berilgan imkoniyatlar nabiralari, ayniqsa, Hoshim tomonidan qoʻlga kiritilishiga va uning bunga Abdudor ibn Qusayning oʻgʻillaridan koʻra koʻproq mosligiga ishonardi.

 Oilasi 
Qusay ibn Kilabning Hubbadan toʻrt oʻgʻli bor edi. Abduddor ibn Qusay oʻz uyiga, Abdul Qusay oʻziga, Abduluzzo ibn Qusay oʻz maʼbudasiga (al-Uzzoga) va Abdumanof ibn Qusay Hubba eʼtiqod qilgan butga sigʻingan. Ularning Taxmur va Barra ismli ikki qizi ham bor edi. Abdumanofning asl ismi Mugʻiyra boʻlib, chiroyli boʻlgani uchun al-Qamar (oy) laqabini ham olgan.

Hubba Muhammad bilan bir necha jihatdan qarindosh edi. Bir tomondan Muhammadning otasi Abdulloh ibn Abdulmuttalibning katta buvisi edi. Shuningdek, Ummu Habibning buvisi hamda Abduluzzoning Muhammadning onasi Ominaning bobosining katta buvisi boʻlgan.

 Oila daraxti 

{{chart |:|!| | | | ZbM | | RbM |y| UbA |~| UKM | | ZiH | ZbM=Zaynab bint Muhammad qizi|RbM=Ruqayya binti Muhammad qizi|UbA=Usmon ibn Affon amakisi va kuyoviUsmonning oila daraxti|UKM=Ummu Kulsum bint Muhammad qizi|ZiH=Zayd ibn Horisa asrab olingan oʻgʻli}}

 * Nikoh tartibi bahsli ekanligini bildiradi.
 Eʼtibor bering, toʻgʻridan-toʻgʻri nasli qalin''' yozuvda berilgan.

 Yana qarang 

 Muhammadning shajarasi
 Mashhur hijoziylar roʻyxati

 

Turkum:Sahobalar ajdodlari
Turkum:Tugʻilgan yili nomaʼlum boʻlgan kishilar
Turkum:Oʻlgan yili nomaʼlum boʻlgan kishilar
Turkum:Muhammadning oilasi
Zuhra ibn Kilab

Zuhra ibn Kilab ibn Murra  — Amina binti Vahbning bobosi, Islom paygʻambari Muhammadning katta bobosi. U Makkadagi Quraysh qabilasining Banu Zuhra qabilasi avlodi boʻlgan.

 Biografiyasi 
Anʼanaviy islomiy maʼlumotlarga koʻra, Zuhraning otasi Ibrohimning (Islomda) oʻgʻli Ismoil (Injilda) orqali tugʻilgan Kilab ibn Murra boʻlgan. Ukasi Qusay ibn Kilab Kaʼbaning birinchi Quraysh qoʻriqchisi edi. Otasining vafotidan keyin onasi Fotima binti Saʼd Bani Azra qabilasidan Rabiʼa ibn Haramga turmushga chiqqan.

Zuhra ibn Kulabning ukasi Qusay ibn Kilab Kaʼbaning qurayshlik ilk qoʻriqchisi boʻlgan va Qurayshdan oʻzining eng yaqin qarindoshlarini olib kelib, Makka vodiysiga joylashtirgan. Qarindoshlari orasida amakilari Taym ibn Murra, Maxzum ibn Yaqozaning oʻgʻli va unchalik yaqin boʻlmagan Juma va Sahm ismli amakivachchalari ham bor edi.

 Oila daraxti 
 Oila daraxti 

{{chart |:|!| | | | ZbM | | RbM |y| UbA |~| UKM | | ZiH | ZbM=Zaynab bint Muhammad qizi|RbM=Ruqayya binti Muhammad qizi|UbA=Usmon ibn Affon amakisi va kuyoviUsmonning oila daraxti|UKM=Ummu Kulsum bint Muhammad qizi|ZiH=Zayd ibn Horisa asrab olingan oʻgʻli}}

 * Nikoh tartibi bahsli ekanligini bildiradi.
 Eʼtibor bering, toʻgʻridan-toʻgʻri nasli qalin''' yozuvda berilgan.

 Yana qarang 

 Muhammadning shajarasi

 

Turkum:Sahobalar ajdodlari
Turkum:Tugʻilgan yili nomaʼlum boʻlgan kishilar
Turkum:Oʻlgan yili nomaʼlum boʻlgan kishilar
Turkum:Muhammadning ajdodlari
Kilab ibn Murra

Kilab ibn Murra (-yilda tugʻilgan) Islom paygʻambari Muhammadning ajdodi, katta bobosi.

 Biografiyasi 
Kilab ibn Murra Murra ibn Ka'b ibn Lu’ay ibn Gʻolib ibn Fihr ibn Molikning birinchi xotini Hind binti Surayr ibn Saʼlaba ibn Horis ibn Fihr ibn Molikdan oʻgʻli boʻlgan. Ota-onasining ajdodlari Quraysh otasi Fihr va Ibrohimning (Islomda) oʻgʻli Ismoilga (Injilda) borib taqaladi.

Kilab ibn Murraning Taym ibn Murra va Yaqoza ibn Murra ismli ikki oʻgay ukalari boʻlib, otasining ikkinchi xotini Asmo binti Adiydan (Hind binti Horis al-Bariqiyya) tugʻilgan farzandlari edi.

Kilab ibn Murra Fotima binti Saʼd ibn Saylga uylangan va undan ikki oʻgʻil koʻrgan. Katta oʻgʻli Zuhra ibn Kilab Banu Zuhra qabilasi avlodi boʻlgan, kichik oʻgʻli Qusay ibn Kilab Kaʼbaning birinchi Quraysh qoʻriqchisi boʻlgan. Oʻlimidan soʻng xotini Banu Udra qabilasidan boʻlgan Rabi’a ibn Haramga turmushga chiqqan.

 Oila daraxti 

{{chart |:|!| | | | ZbM | | RbM |y| UbA |~| UKM | | ZiH | ZbM=Zaynab bint Muhammad qizi|RbM=Ruqayya binti Muhammad qizi|UbA=Usmon ibn Affon amakisi va kuyoviUsmonning oila daraxti|UKM=Ummu Kulsum bint Muhammad qizi|ZiH=Zayd ibn Horisa asrab olingan oʻgʻli}}

 * Nikoh tartibi bahsli ekanligini bildiradi.
 Eʼtibor bering, toʻgʻridan-toʻgʻri nasli qalin''' yozuvda berilgan.

 Yana qarang 

 Muhammadning shajarasi

 

Turkum:Sahobalar ajdodlari
Turkum:Oʻlgan yili nomaʼlum boʻlgan kishilar
Turkum:373-yilda tugʻilganlar
Turkum:Muhammadning ajdodlari
Navfal ibn Abdulmanaf

Navfal ibn Abdulmanof  — Abdumanof ibn Qusayning oʻgʻli, Qurayshning Banu Navfal urugʻidan Mutim ibn Adiy ibn Navfalning avlodi.

 Oila daraxti 

 
Turkum:Tugʻilgan yili nomaʼlum boʻlgan kishilar
Turkum:Sahobalar ajdodlari
Al-Biyda masjidi

Al-Biyda masjidi  — Marokashning Fos shahri Fos al-Jadiddagi masjid.

 Tarixi 
Masjidning qurilishi yoki poydevori masjid yaqinidagi al-Hamro masjididan keyin boshlangan va shuning uchun Marinidlar davridan keyin qurilgan boʻlishi mumkin. Masjidning nomi „Oq masjid“ degan maʼnoni anglatadi. Biyda soʻzining shakli grammatik jihatdan ayolga xos.

 Arxitekturasi 

 Tashqi koʻrinishi 
Masjidning kirish eshigi Fos-al-Jadidning Grande Rue (asosiy yoʻl) ustida joylashgan. Tomi yashil cherepitsadan qilingan. Kirish eshigi yonida masjidning tashqi devoriga oʻrnatilgan va zellij mozaik koshinlari bilan bezatilgan tarixiy jamoat favvorasi joylashgan. Masjid minorasi kirish eshigi va favvoraning orqasida va biroz oʻngda (yoki janubida) joylashgan.

 Ichi 
Kirish eshigida 8,17 ga 8,47 metr oʻlchamdagi va arkli galereya bilan oʻralgan deyarli kvadrat sahnga borish mumkin. Hovlining pollari zellij koshin bilan qoplangan va uning oʻrtasida marmar havzali favvora joylashgan.

Namozxona, hovli va minora orasidagi burchakda tahorat xonasi joylashgan boʻlib, unga toʻgʻridan-toʻgʻri koʻchadan kirish mumkin, lekin bir paytlar asosiy hovlidan ham oʻtish mumkin edi. Xona toʻrtburchak shaklidagi suv havzasi atrofida joylashgan boʻlib, uning yon tomonida hojatxona vazifasini oʻtagan yetti kichikroq xona joylashganMaslow, Boris (1937). Les mosquées de Fès et du nord du Maroc. Paris: Éditions d’art et d’histoire. pp. 120, 121..

 Minorasi 
Minora toʻrtburchak shaklda qurilgan. Minora yuzasi oq rangda boʻlib, nisbatan sodda tarzda oʻyilgan geometrik naqshli oʻymakorlik ishlari va tor derazalar atrofidagi konturlar bilan bezatilgan.

 Yana qarang 

 Masjidlar roʻyxati
 Afrikadagi masjidlar roʻyxati
 Marokashdagi masjidlar roʻyxati

 

Turkum:Koordinatalar Vikimaʼlumotlarda
Turkum:Marokashning Fos shahridagi masjidlar
Iskra (kompaniyasi)

thumb|1961-yilda Lyublyana shahrida boʻlib oʻtgan Xalqaro Zamonaviy elektronika yarmarkasida Iskra stendi
Iskra — Sloveniya va sobiq Yugoslaviya (SFRY) elektromexanika, telekommunikatsiyalar, elektronika va avtomatlashtirish kompaniyasi.

 Tarix 
Iskra SPRAD va Berlindagi Luftfahrtgerätewerkning sobiq sho''ba korxonasi bo'lgan Kranj / Strojne tovarne Kranjdagi oddiy zavoddan ishlab chiqilgan.

1946-yilda professor doktor Mirjan Gruden Strojne tovarne Kranj nomini Iskra (slovenia tilida: Spark) deb oʻzgartirgan.

Iskra tashkil etilganidan bir yil oʻtgach, Iskra oʻzining birinchi texnikasini, keyinchalik birinchi FM radiostansiyalari antenasi, kondensatorini va keyinchalik Iskra muvaffaqiyatining asosiy qadamlaridan birini — oʻzining dizayn boʻlimi tashkil etgan. 1962-yilda bu Yugoslaviyada birinchi sanoat dizayni boʻlimi boʻldi.

 Iskra Banka
 Iskra savdo
 Iskra Servis
 Iskra Telematika
 Iskra deltasida
 Iskra Kibernetika
 Iskra električna orodja
 Iskra Elektrozveze
 Iskra Merilna elektronika
 Iskra Elektrooptika
 Iskra Avtomatika
 Iskra Orodja
 Iskra Elementi
 Iskra Mikroelektronika
 Iskra Antene
 Iskra Elekroakustika
 Iskra Elektromotorji
 Iskra Videomatika
 Iskra Rotomatika
 Iskra Avtoelektrika
 Iskra Kondenzatori
 Iskra Baterije Zmaj
 Iskra sifat instituti
 Iskra „ZORIN“
 Iskra Invest servis
 Iskra oʻrta maktab

Yugoslaviyaning boʻlinishidan soʻng u Sloveniya joylashgan kompaniya sifatida ishladi. Kompaniya Sloveniyada faoliyat koʻrsatganida, Iskratel, Iskra Avtoelektrika, Iskraemeco, Fotona, Iskra Amesi, Iskra, elektro in elektronska industrija, D.d. (qisqa qilib Iskra d.d.) Iskra d.d. Web site (Source for Iskra d.d. only) kabi koʻplab alohida kompaniyalarga boʻlindi.

 Bugungi kunda 
Iskra 75 yildan beri mintaqadagi eng yirik bilim markazi hisoblanadi. Iskra yoʻnalishlari:

 Energetika sektori
 Elektrtexnikaviy komponentlar
 Ishlab chiqarish samaradorligi
 Yoʻl-yoʻl
 Telekommunikatsiya
 Xavfsizlik, taʼminot va obyektlarni boshqarish

 Yana qarang 

 Iugoslaviya sotsial-fuqaroviy respublika kompaniyalari roʻyxati
Al-Bashiya madrasasi

thumb| Madrasaga kirish
Al-Bashiya madrasasi Tunis madinasining madrasalaridan biri boʻlib, Rue des Libraires koʻchasida Al-Zaytuna masjidi yaqinida va Guachachine hammomi roʻparasida joylashgan.

 Tarixi 
left|thumb| Madrasa hovlisi
Madrasa al-Bashiya 1752-yilda Husayniy Abu Hasan Ali davrida qurilgan. Muassasa hanafiy maʼrifatini kuchaytirishga bagʻishlangan.

1980-yillarda Kasbiy taʼlim va bandlik vazirligi koʻmagida madrasa yana oʻquv markazi sifatida qayta tashkil etilgan.

 Tavsifi 
Madrasada talabalar uchun 13 ta xona, namozxona va kutubxona mavjud. Kirish eshigi yaqinida jamoat favvorasi boʻlib, u keyinchalik tashrif buyuruvchilar uchun qoʻshilgan.

Bino madrasaning klassik meʼmorchiligini namoyish etadi: hovlini uch tomondan oʻrab turgan portiklar orqali xonalarga kirish imkoniyati mavjud, toʻrtinchisi esa namozxona va kutubxonaga kirish imkonini beradi.
 Galereya 

 

 
 

Turkum:Tunisning Madina shahridagi madrasalar
Al-Bashiriya madrasasi

thumb|Sidi al-Bashir tasviri tushurilgan qadimiy pochta kartasi.
Al-Bashiriya madrasasi Tunis madinasidagi madrasalardan biri. Husayniylar sulolasi davrida qurilgan va zaviyaga biriktirilgan.

 Etimologiyasi 
Madrasa Shayx Muhammad Al-Bashir Al-Zuaviy sharafiga nomlangan. U 1826-yili Tunisda vafot etgan muhim rahmoniy tariqat olimi.

 Joylashuvi 
thumb|Tunisning Djellaz qabristonidagi Sidi al-Bashir maqbarasi koʻrinishi.
Madrasa Tunis madinasining janubiy chekkasida, Sidi al-Bashir koʻchasida joylashgan.

 Tarixi 
Madrasa Zouaua qabilasidan boʻlgan Rahmoniy tariqatiga ergashgan talabalarga taʼlim berish maqsadida qurilgan. U 1824 (hijriy 1240)-yilda Al-Husayn II ibn Mahmud tomonidan maqbara bilan qurilgan. Shayx al-Bashir vafotidan keyin uning oʻgʻli muassasani boshqargan.

 Tavsifi 
Madrasa yetti xona va bitta masjiddan iborat.

 Rivoji 
Tunis mustaqillikka erishgach, bu madrasa Sidi al-Bashir koʻchasidagi restavratsiya ishlari doirasida vayron qilingan.

 Talabalari 
Bu madarsa talabalari orasida al-Bashir oʻqitgan tafsir darslarida (Qurʼon tafsirlari) shaxsan yordam bergan tarixchi Ahmad ibn Abi Diyaf ham bor.
 

 

 

Turkum:Tunisning Madina shahridagi madrasalar
Al-Qosimiya madrasasi

Al-Qosimiya Husayniylar sulolasi davrida qurilgan Tunis Madinasining madrasalaridan biri.

 Etimologiyasi 
Madrasaning nomi uning egasi avliyo al-Haj Qosim Ibn al-Haj Ali Ben Yusuf al-Jerbi nomidan olingan. Shayx 1936 (hijriy 1355) yili vafot etgan.

 Joylashuvi 
Madrasa Sidi Sridek maqbarasi yaqinida joylashgan.

 Tarixi 
U 1928 (hijriy 1347) yilda Muhammad VI al-Habib tomonidan ochilgan va bu madrasa qurilishi uchun minnatdorchilik bildirgan holda al-Haj Qosimga „Shon-sharaf“ ordeni bilan taqdirlangan.

 Tavsifi 
Madrasa tarkibida talabalar turar joyi va bolalar uchun Qurʼon boshlangʻich maktabi (kuttab) mavjud.
 

 

 

Turkum:Tunisning Madina shahridagi madrasalar
Al-Magʻribiya madrasasi

Al-Magʻribiya madrasasi Tunis madinasidagi madrasalardan biri.

 Joylashuvi 
thumb| Turbet al-Bey koʻchasining metall lavhasi
U Turbet al-Bey koʻchasi 44-uyda, boshqa toʻrtta madrasa yaqinida joylashgan. Bular Sourdou koʻchasidagi al-Husayniya al-Kubro madrasasi va al-Husayniya al-Sugʻra madrasasi, Bax Hamba koʻchasidagi al-jasusiya madrasasi va Mtihra koʻchasidagi al-Habibiya al-Sugʻra madrasasidir.

 Tarixi 
Madrasa Hafsidlar davrida qurilgan.

Madrasa qurilishi 1290-yilda vafot etgan Abu Abdulloh Muhammad al-Magʻribiyning tashabbusi boʻlgan. Ibn Xaldun mana shu madrasada tahsil olgan.

Dastlab bu oʻquv maskani boʻlgan. Ammo vaqt oʻtishi bilan Al-Zaytuna bu rolni oʻz zimmasiga oladi va madrasa shunchaki talabalarni qabul qiladigan joyga aylanib qoladi. 1930-yilda u 12 ta xonadan iborat boʻlsa-da, 32 talabaga taʼlim bergan.
 

Turkum:Tunisning Madina shahridagi madrasalar
Falastin

Falastin:

 Geografik hududi 

 Falastin (mintaqa), Gʻarbiy Osiyodagi hudud;
 Falastin hududlari, Isroil tomonidan 1967-yildan beri bosib olinmoqda, xususan, Gʻarbiy Qirgʻiz (shu jumladan, Sharqiy Quddus) va Gʻazodagi hududlar;
 Gʻarbiy Osiyodagi Falastin hududining holati;
 Falastinning milliy vakolati, rasman Fatah tomonidan boshqarilayotgan Falastin davlati;
 Falastinda yashovchi boshqa din vakillari, AQSh va Isroil tomonidan belgillab berilgan hududlar;
 Falastin majburiyati (1920-1948), Britaniya boshqaruv tashkiloti ostidagi geosiyosiy tashkilot;
 Falastin mundarijasi, boshqa tarixiy foydalanuvchilar kabi;

 Boshqa hududlar 
 Iroq 
 Falastin mexmonxonasi, Bagʻdodda qurilgan;
 Falastin koʻchasi, Bagʻdodda.

 Saudiya Arabistoni 

 Falastin koʻchasi, Jiddada joylashgan.

 Buyuk Britaniya 
 Falastin, Hamshire, Angliya;
 Londondagi Falastin hududi, Angliya cherkovining bosh boshqarmasi.

 AQSH 
 Falastin, Arkansos;
 Falastin, AQSH ning Konnektikut shtatidagi Newtown jamoasi;
 Falastin, Ilinois shtatida, Crawford tumanida;
 Palestina shaharchasi, Woodford tumani, Ilinois;
 Yangi Flestina, Ilinois;
 Flestina, Indiana shtatida va yana bir necha hududlar;
 Falastin shaharchasi, Story tumani, pastlik;
 Falastin shaharchasi, Missouri shtati, Cooper tumani;
 Falastin, Ohio shtatida ;
 Sharqiy Falastin, Ohio shtatida;
 Yangi Falastin, Ohio shtatida;
 Falastin, Texas;
 Falastin koʻli, Texas shtatida;
 Falastin, Greenbrier tumani, Gʻarbiy Virginia;
 Falastin, Gʻarbiy Virginia, Wirt tumani.

 Sanʼat, koʻngilochar narsalar va ommaviy axborot 
 Falastin, 1911-yildan 1967-yilgacha chop etilgan Falastin gazetasi;
 Felesteen (gazeta), 2006- yildan buyon nashr etilayotgan Falastin gazetasi;
 Yangi Falastin, 1919-yilda nashr etilgan Amerika jurnali;
 Flestina(grafik roman), 2001-yilda Jo Sacco tomonidan yozilgan, fantastik boʻlmagan grafik roman;
 Falastin Ayatollah Khamenening nuqtai nazarida, 2011-yilgi Ayatollah Ali Khameneinining fikr va izohlar toʻplami;
 Falastin(sheʼr), Shoir Reginald Heber tomonidan 1803-yilda yozilgan sheʼr;
 Falastin, Amerikalik prodyuser Sidney Olcott tomonidan 1912-yil ishlab chiqarilga hujjatli filmi;
 Charlemagne Falastin (1947-yil tugʻilgan), amerikalik qoʻshiqchi;

 Boshqa foydalanishlar 
 Falastin oti, 1950-yilda 2000 guineas gʻolibi boʻlgan poygachi ot.
thumb|1936 issue

Turkum:Falastin
Infinite Jest

Infinite Jest – amerikalik yozuvchi David Foster Wallacening 1996-yilda yozilgan romaniBurn, Stephen J. Abstract. "At the edges of perception": William Gaddis and the encyclopedic novel from Joyce to David Foster Wallace. 2001, doctoral thesis, Durham University.. Asar Time jurnalining 1923—2005-yillar orasida nashr etilgan 100 ta eng yaxshi ingliz tilidagi romanlari roʻyxatidan joy olgan.

Nashr qilingan birinchi yilida 44,000 donadan ortiq nusxada qattiq muqovali romanlar sotilganidan soʻng, adabiy fantastika bestselleriga aylangan. Hozirgi vaqtgacha ushbu roman butun dunyo boʻylab milliondan ortiq nusxada sotilgan.

 

 The Infinite Jest Wiki
 "Infinite Jest by David Foster Wallace" by Ted Gioia (The New Canon)
 Infinite Atlas An interactive map of all the characters, places, and events in Infinite Jest
 Interactive visualization of Infinite Jest

Turkum:1996-yilgi Amerika romanlari
Turkum:David Foster Wallace romanlari
Qoboqli ota ziyoratgohi

Qoboqli ota ziyoratgohi — Qoraqalpogʻiston Respublikasi Qoraoʻzak tumani markazidan 60 chaqirim shimolda, hozirgi Qoraoʻzak OFY hududida qoraqalpoqlarning XVII-XVIII-XIX asrlardagi oʻtroqlashgan manzilida joylashgan.

Qabristonda ziyoratchilarning keladigan joyi Qoboqli ota qabri joylashgan. Bu qadim davrlardan Orol dengizining yoqalarida yashagan qoraqalpoqlarning, shuningdek, oʻtroqlashgan qozoqlarning katta qabristoni. Mozoriston shimoldan janubga yarim chaqirimga yaqin choʻzilgan qum tepalik ustida joylashgan. Qabriston hududida XVIII-XIX asrlarda qurilgan koʻplab arxitektura yodgorliklari, maqbaralar oʻrin olgan. Xalq orasida u haqida har xil afsona va rivoyatlar saqlanib qolgan. Mazkur muqaddas maskanda Qarajan baxshi, Jiyen jırov Amanliq ogʻli, Berdaq bilan zamondosh Oʻtesh shoir Alshinbay oʻgʻli, Annaqul shoir, Omar shoir, Begjan shoir, Edil biy, Abdikerim oxun, Bekmurat oxun, Berdaqning qizi Hurliman baxshi va boshqa xalqimizning taniqli farzandlari dafn qilingan.

 

Turkum:Qabristonlar
Turkum:Qoraqalpogʻiston meʼmoriy yodgorliklari
Qoraqum eshon majmuasi

Qoraqum eshon majmuasi — Qoraqalpogʻiston Respublikasi Chimboy tumanining hozirgi Koʻksuv, Shaxaman shimolidagi Qoraqum eshon majmuasi. Unda masjid, madrasa, kitobxona, juvozxona, ziyoratgoh eʼtiqod oʻrinlari joylashgan.

Qoraqum eshon majmuasining maydoni 25 gektar boʻlib, bu yerda XVIII-XIX asrlarga oid 23x23x5 sm oʻlchamdagi pishgan gʻishtlarning qoldiqlari saqlangan. Qoraqum eshon ziyoratgohida XVIII-XIX asrning boshlarida yurt boshqargan qoraqalpoqning taniqli biylari, botirlari, ulamolari, adabiyot va madaniyat vakillari dafn qilingan. Ularning orasida Kunxoʻja, Berdaq, Qutli xoʻja Aziz, uning bolalari va nevaralari, Abbaz shoirning otasi Dabil eshon va boshqa mashhur insonlarning ziyoratgohi joylashgan. Qoraqum eshon masjidi deb nomlanishi kichkina tepalik qoraqum boʻlgan, uning oldida koʻl boʻlgan. Koʻlni Bekaman koʻl deb atashgan. Bu yerga Kaʼbatulloh, Makka-Madinadagi madrasani oʻqib tugatgan Qutli Aziz islom dinini, shariatini xalq orasida keng targʻib qilish uchun yuborilgan. Qutli Aziz xon tomonidan yuborilgan maslahatchisi boʻlgan. U kelib masjid, madrasalar qurdirgan, xalqning farzandlarini oʻqitgan, shariat tartiblarini oʻrgatgan.

Qoraqum eshon XVIII-XIX asrlar boshlaridagi qoraqalpoqlarning maʼnaviy va madaniy markazlaridan biri. Bu muqaddas maskan atrofida qoraqalpoqning qoʻngʻirot ulusining yirik urugʻlari qoʻldavli, qoʻstamgali, baymaqli, teristamgʻali, muyten, ashamayli va boshqa ovullari joylashgan. Madrasaning nomi faqat qoraqalpoqdagina emas, u Xorazm va turkmanlar orasida, janubi-sharqiy qozoqlar orasida juda mashhur boʻlgan. Madrasada musulmon taʼlimoti haqida darsliklar bilan bir qatorda hisob, adabiy-tarixiy tartib, qonun ilmlari oʻrgatilgan.

Qoraqum eshon haqida tarixiy afsonalar, gaplar, soʻzlar, suhbatlar, sheʼrlar juda koʻp. Berdaq va Kunxoʻja shoir otalarimizning qabriga keyinchalik kerak boʻladi, deb belgi qoʻyib ketgan ekan. Oʻzbekiston Respublikasi mustaqillikka erishgandan boshlab ziyoratgohlar muhofazaga olinib, qoraqalpoq hududida mashhur insonlarga yodgorliklar qurilib, Berdaq bobomizga ham yodgorlik oʻrnatildi.

 

Turkum:Qoraqalpogʻiston meʼmoriy yodgorliklari
Suyin eshon ziyoratgohi

Suyin eshon ziyoratgohi — Qoraqalpogʻiston Respublikasi Boʻzatov tumani Qazanketken OFY hududida Qusxona togʻining etagida joylashgan. Bu yerda eshon qabri, ziyorat joyi va boshqa ziyoratgohlar joylashgan.

Suyin eshon otamiz yashab oʻtgan XIX asr oʻrtalarida qoraqalpoq xalqining boshidan oʻtgan tarixiy voqealar bizga ozmi-koʻpmi maʼlum. Xalqning ahvoli yaxshilanib, Xiva xonligidan boʻlinib chiqib, oʻz rivojlanish yoʻliga tushishida Suyin eshon otamizning katta hissasi bor deb oʻylaymiz. Karomat sohibi haqiqiy eshon boʻlib hisoblanmaydi. Rivoyatlarga qaraganda, bir odam namoz oʻqimay, Allohning buyurgan ishlarini bajarmay, bu dunyodan oʻtibdi.

Bugungi kunda Suyin eshon ziyoratgohining garb tomonida 100 metr atrofidagi oraliqda masjid-madrasa qurilgan. Masjid-madrasa devorlarining saqlanishiga qarab XVIII-XIX-XX asr boshlaridagi taʼlim markazlarining qanday boʻlganligini bilishimiz mumkin.

 

Turkum:Qabristonlar
Turkum:Qoraqalpogʻiston meʼmoriy yodgorliklari
Woodrow Wilson nomidagi bogʻ

Woodrow Wilson nomidagi bogʻ (polyakcha: Park Wilsona) — Poznan shahridagi eng qadimgi park. 1902-yildan beri park botanika bogʻi hisoblanadi.

 Tarixi 
thumb|Haykal — Perseus Andromedani qutqaradi.
1834-yilda nemislar „Poznanni obodonlashtirish jamiyati“ ni tuzdilar, bu jamiyat koʻcha va maydonlarga gulzor va daraxtlar ekish orqali shaharni obodonlashtirish maqsad qilinadi. Keyinchalik, hozirgi bogʻ hududida XIX asrning oxirigacha mavjud boʻlgan manzarali daraxtlar va butalar koʻchatxonasi tashkil etildi. 1902-yilda jamiyat oʻzining barcha mulkini ushbu parkni saqlash majburiyati bilan shaharga oʻtkazdi. Bolalar bogʻchasi Yerjitsa hududiga koʻchirildi va bugungi kunda bogʻ joylashgan hudud yarmi maktab qurish uchun oʻtkazildi, qolgan hududda esa dam olish va koʻngil ochish uchun manzarali bogʻ sifatida yaratilgan botanika bogʻi tashkil etildi.

1910-yilda park hududida Yevropadagi eng yiriklaridan biri palma issiqxonasi (polyakcha:Palmiarnia) qurilgan.

1926-yilda Amerika Qoʻshma Shtatlari tashkil topganining 150 yilligi munosabati bilan bogʻga Amerika prezidenti, Nobel mukofoti sovrindori Thomas Woodrow Wilson sharafiga nomlandi (1856-1924), Woodrow Wilson 1918-yilda mustaqil Polsha davlat yaratishni qoʻllab-quvvatladi. Yashil hudud orasida AQSH mustaqilligining yubileyiga bagʻishlangan tosh oʻrnatildi. 1931-yilda Ignacy Paderewski tashabbusi bilan bogʻda Thomas Woodrow Wilson haykali ochildi. Yodgorlik muallifi amerikalik haykaltarosh Gutzon Borglum boʻlib, Janubiy Dakotadagi Rashmor togʻi qoyasiga oʻyilgan toʻrtta prezident boshlarining monumental haykallari yaratganlik bilan mashhur. Yodgorlik va tosh fashistlar qoʻshinlari tomonidan vayron qilingan .

Urushdan soʻng, 1951-yilda bogʻ Polsha inqilobchisi Markin Kasprzak nomidagi bogʻ deb oʻzgartirildi, keyinchalik 1963- yilda Wilson yodgorligi oʻrniga unga haykal oʻrnatildi. 1990- yilda bogʻ urushdan oldingi nomiga qaytarildi va Markin Kasprzak haykali 1994-yilda Zofiya Trzcinska-Kaminska tomonidan ishlangan Wudro Wilson yodgorligi bilan almashtirildi. Hozirgi vaqtda bogʻda Persey haykali, 1891-yildan beri saqlab qolgan Andromedani (dastlab Kiril Ratajski maydonida joylashgan edi, 1956-yilda bogʻga koʻchirilgan) va 1936-yildan qurilgan kontsert sahnasi mavjud.thumb|Parkdagi manzara.Bogʻda oʻsha paytda Matejko koʻchasida badavlat turar-joy binolarida yashagan nemislar uchun 1944-yilda qurilgan uchta bombapana mavjud. Mehmonlar kirishi mumkin boʻlgan bunker Matejko koʻchasi tomonidagi darvozada tomonda joylashgan, bombapanada ikkita katta kirish va bitta favqulodda chiqish qismi mavjud. U umumiy uzunligi 110 metr boʻlgan bir qator tor va oʻralgan yoʻlaklardan iborat. Bombapana 1998-yilda parkni taʼmirlash vaqtida topilgan.

 Tabiati 
Bogʻdagi eng qimmatli daraxtlar: diametri 410 sm boʻlgan chinor va tol (430 sm), tabiat yodgorliklari sifatida muhofaza qilinadi. Bogʻning shimoliy tomonida ikkita joʻka xiyoboni bor. Parkdagi eng koʻp daraxtlar — chinor, eman va joʻka.

 

Turkum:Poznan
Turkum:Poznan yodgorliklari
Bodomzor

— Oʻzbekistonning Qashqadaryo viloyati Kitob tumanidagi qishloq.

 

Turkum:Qashqadaryo viloyati qishloqlari